Държавен вестник, бр. 71, 2023 г., стр. 18

СТР.  18	
Д Ъ Р Ж А В Е Н  В Е С Т Н И К 	
БРОЙ  71
да бъде предприето и при незаплащане на 
дължими такси от страна на члена, както и 
при неизпълнение на негово задължение към 
други членове на пазара на БЕТП за доставка 
или приемане по сключени сделки на пазара на 
БЕТП, или при наличие на достатъчно данни 
за възможно неизпълнение на задължение за 
доставка, приемане или плащане.
(2) Членът на пазара на БЕТП може и 
сам да заяви спиране на членството си, като 
подаде заявление до СД на БЕТП АД. В този 
случай СД има право да освободи члена от 
заплащане на такси през периода на спирането 
на членството, но за не повече от 6 месеца.
(3) Спиране на членство може да се пос-
танови и по искане на Клиринговата къща, в 
случай че членът не изпълнява задълженията 
си към нея или към друг клирингов член.
(4) Членът на пазара на БЕТП, по отноше-
ние на който е налице спиране на членство, 
не може да участва в търговията. Борсовият 
агент, представляващ спрения член, трябва 
да оттегли всички поръчки и за времето на 
спиране да не подава нови. В случай че членът 
на пазара на БЕТП не оттегли своите поръчки 
или е въвел нови, БЕТП АД има право, са-
мостоятелно или по искане на Клиринговата 
къща, да анулира поръчките и да затвори 
отворените позиции от името на този член. 
(5) БЕТП АД не носи отговорност пред 
останалите си членове за последствията от 
оттеглянето или анулирането на поръчки в 
случай на спиране на членство. 
(6) БЕТП АД публикува информация за 
спиране на членство на интернет страницата 
си. В случаи на своевременно отстраняване 
на причината за спиране на членство БЕТП 
АД може да не публикува информация за 
спиране на членството. 
Раздел XI
Последици от прекратяване или спиране на 
членство
Чл. 16. (1) В случай че членът на пазара 
на БЕТП, по отношение на който е налице 
прекратяване или спиране на членството, не 
е оттеглил своите поръчки или е въвел нови, 
БЕТП АД ще анулира поръчките на този член. 
В случай че отворените позиции не могат да 
бъдат закрити или отменени в рамките на 
разумен срок, БЕТП АД може да се свърже 
с членове на пазара на БЕТП, сключили 
договори за участник, формиращ пазара, за 
да поиска тяхното участие в закриването на 
позициите. 
(2) В случаите по ал. 1 БЕТП АД не носи 
отговорност пред членовете на пазара на 
БЕТП за последствията от оттеглянето или 
анулирането на поръчки.
Раздел XII
Участник, формиращ пазара
Чл. 17. (1) Всеки от членовете на пазара на 
БЕТП може да сключи с БЕТП АД Договор 
за участник, формиращ пазара на БЕТП.
(2) Участникът, формиращ пазара, поема 
задължение за търсене и предлагане на ко-
личества природен газ с цел осигуряване на 
ликвидност на пазара на БЕТП и за форми-
ране на ценови сигнали. Задълженията на 
участника, формиращ пазара, се изразяват 
в посочване на цени и подаване на поръчки 
за един или повече продукти, допуснати до 
търговия, непрекъснато или в определено 
време по искане на БЕТП АД, в съответствие 
с условията, определени в Договора за участ-
ник, формиращ пазара.
(3) Конкретните условия на задълженията 
на участника, формиращ пазара, се уреждат 
в Договора за участник, формиращ пазара, 
който включва: спецификация на видовете 
продукти, задължения за подаване на поръчки 
относно покупката и продажбата, минимални 
количества, максималната разлика между цени 
„купува“ и „продава“ в левове и сроковете за 
изпълнение. 
(4) В Договора за участник, формиращ 
пазара, може да се предвидят отстъпки и на-
малени ставки на дължимите такси или други 
услуги, на които членът, сключил Договор за 
участник, формиращ пазара, ще има право в 
замяна на изпълнението на задълженията си 
към пазара на БЕТП. В Договора се посочват 
и предвидените санкции за неизпълнение. 
(5) БЕТП АД публикува на интернет стра-
ницата си списък на участниците, формиращи 
пазара на БЕТП. 
Раздел XIII
Доставчик на ликвидност
Чл. 18. (1) Всеки от членовете на пазара на 
БЕТП може да сключи с БЕТП АД Договор за 
доставчик на ликвидност с оглед увеличаване 
на ликвидността на даден продукт, допуснат 
до търговия. 
(2) Доставчик на ликвидност е лице, което 
поема задължение за търсене и предлагане на 
количества природен газ с цел осигуряване 
на ликвидност на пазара на БЕТП.
(3) Конкретните условия на задълженията 
на доставчика на ликвидност са определени в 
Договора за доставчик на ликвидност, вклю-
чително специфичните условия за поддържане 
ликвидността на пазара. В случай че някой 
от членовете на пазара на БЕТП, сключи-
ли Договор за доставчик на ликвидност, 
изпълни поставените условия в конкретен 
месец, БЕТП АД може да предложи права 
и отстъпки, от които членът да се възползва 
през съответния месец. 
(4) БЕТП АД не публикува списък на дос-
тавчиците на ликвидност.